เรื่องร้องเรียน (ถนน,น้ำท่วม) วันที่ 2022-10-05 11:22:33 — แขวงจันทรเกษม เขตจตุจักร กรุงเทพมหานคร
ถนนภายในซอยรัชดา32 แยก5 ซึ่งตั้งอยู่ที่เขตจตุจักร ตลอดทั้งซอยชำรุดมีสภาพเป็นรอยแตก/หลุมบ่อ เป็นอันตรายต่อผู้สัญจร 

ก่อนหน้านี้ถนนเคยได้รับการซ่อมแซมมาแล้ว แต่หลังจากซ่อมพื้นผิวได้ไม่นาน (ไม่เกิน1ปี) การประปาก็มาขุดเปลี่ยนท่อประปาและกรีดถนนจนเป็นรอยทั้งสองข้าง เมื่อดำเนินการเปลี่ยนท่อประปาแล้วเสร็จก็ไม่ได้ทำหน้าถนนให้เรียบเหมือนเดิม อีกทั้งยังมีชาวบ้านภายในพื้นที่บางส่วนขุดเจาะถนนเพื่อทำท่อน้ำภายในบ้านตนเองและปิดหน้าถนนแบบไร้ความรับผิดชอบ

นอกจากนี้ ฝาท่อระบายน้ำภายในซอยจำนวนมากมีสภาพแตกชำรุดจนสามารถมองเห็นเหล็กที่อยู่ภายใน ระดับของฝาท่อระบายน้ำหลายจุดก็อยู่สูงกว่ารางน้ำทำให้น้ำขังภายในรางน้ำทุกครั้งที่ฝนตกและจะขังอยู่อย่างนั้นเป็นเวลาหลายวัน 

รบกวนท่านเจ้าหน้าที่ช่วยตรวจสอบแก้ไขหรือวางแผนในการซ่อมแซมอย่างมีระบบเพื่อให้ไม่ต้องซ่อมถนนซ้ำแล้วซ้ำอีกได้ไหมคะ ขอบพระคุณอย่างสูงค่ะ